شەفەق نیوز/ دەزگای لوتکە ئەرا کاروبار ئاوارە و پەنابەرەیل، راگەیان لە رووژەیل 27 و 29 ئی مانگە تەرم نۆ کووچبەر کورد ک لە دەریای ئیجە خنکیاەن  ئەرا هەرێم کوردستان گلەو دریەن، ک لە هەشت ژن و پیاویگ هاناویان.
شێخ حسێن حەمەساڵح، نۊنەر دەزگاگە لە یۆنان راگەیان: بڕیارە تەرم چوار لە قوربانیانییەیل لە ئەسینای پایتەخت یۆنان  بخریەێدە ری و  لەئیوارەی 29 کانون دۊیەم 2022 برەسنە فڕۆکەخانەی ناودەوڵەتی هەولێر و ڕادەس کەسوکارەیلیان بکریەێد.
وتیش، تەرم پەنج قوربانی تر لە گەشت دۊیەم خریەێدە ری و ئێوارەی 1ی شوبات رەسێدە فڕۆکەخانەی ناودەوڵەتی هەولێر.
سەرۆک دەزگای لوتکە وت، وەلایەن دەزگای لوتکە لەمەوقەی روداوەگە فایل تایبەت ئەرا قوربانەیل ئەو ڕووداوە وازکریایە و دریاسە دەس فەرمانگەی پەیوەندیەیل دەرەوەی حکومەت هەرێم کوردستان.   
ئاری جەلال وتیش، خەرج گلەوداین تەرمەیلە وەلایەن سەرۆکایەتی ئەنجومەن وەزیران هەرێم کوردستان دابینکریایە.
